pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-แพลตฟอร์มวางแผนการท่องเที่ยว ระบบ GPS-Based
วันพฤหัสบดีที่ 2 กรกฎาคม 2563
แพลตฟอร์มวางแผนการท่องเที่ยว ระบบ GPS-Based
วันที่ 24 กุมภาพันธ์ 2563
เป็นแพลตฟอร์มวางแผนการท่องเที่ยวด้วยการเลือกสถานที่ท่องเที่ยวจากรูปภาพและเป็นระบบที่ทางานด้วย GPS-Based โดยผู้ให้บริการเลือกรูปภาพสถานที่ท่องเที่ยวที่ต้องการไป ระบบจะสรุปแผนการเดินทางออกมาให้ในเวลาอันรวดเร็วผ่าน www.getsneak.com เป็นการยกระดับและส่งเสริมอุตสาหกรรมการท่องเที่ยวของประเทศไทยสู่ระดับโลก
รัฐบาลไทย-ข่าวทำเนียบรัฐบาล-การตรวจสอบประวัติอาชญากรรมของบุคคลที่จะบวชเป็นพระ
วันพฤหัสบดีที่ 6 สิงหาคม 2563
การตรวจสอบประวัติอาชญากรรมของบุคคลที่จะบวชเป็นพระ
สรุปการตอบกระทู้ถามในการประชุมวุฒิสภา วันจันทร์ที่ ๘ มิถุนายน ๒๕๖๓
เรื่อง        การตรวจสอบประวัติอาชญากรรมของบุคคลที่จะบวชเป็นพระ
ผู้ตั้งกระทู้ถาม  นายวันชัย สอนศิริ
ถาม     นายกรัฐมนตรี
ผู้ตอบ    รัฐมนตรีประจําสํานักนายกรัฐมนตรี (นายเทวัญ ลิปตพัลลภ)
ผู้ถาม : นายคํานูณ สิทธิสมาน ถามกระทู้โดยสรุปดังนี้
ในปัจจุบันได้มีอาชญากรที่กระทําความผิดตามกฎหมายและได้มีการหลบหนีคดีไปอุปสมบท โดยเฉพาะอย่างยิ่งวัดที่อยู่ในพื้นที่ที่ห่างไกลความเจริญ ขอเรียนถามว่า สํานักงานพระพุทธศาสนาแห่งชาติได้มีมาตรการในการตรวจสอบ กลั่นกรองประวัติของพุทธศาสนิกชนผู้ที่จะทําการอุสมบทหรือไม่ อย่างไร นอกจากนี้ ได้เสนอให้สํานักงานพระพุทธศาสนาแห่งชาติ เป็นหน่วยงานที่ทําหน้าที่รับสนองงานต่อคณะสงฆ์เพื่อปกป้องและคุ้มครองพระพุทธศาสนา รวมถึงไม่ให้เกิดการทุจริตเงินอุดหนุนการบูรณปฏิสังขรณ์วัด
ผู้ตอบ : รัฐมนตรีประจําสํานักนายกรัฐมนตรี (นายเทวัญ ลิปตพัลลภ) ตอบชี้แจงกระทู้โดยสรุปดังนี้
นายเทวัญ ลิปตพัลลภ รัฐมนตรีประจําสํานักนายกรัฐมนตรี ผู้ได้รับมอบหมาย ให้ตอบกระทู้ถามตอบชี้แจงว่า ตั้งแต่ปี พ.ศ. ๒๕๖๐ เป็นต้นมา สํานักงานพระพุทธศาสนาจังหวัดทุกจังหวัด ได้มีการจัดทําบัตรประจําตัวพระ ๑๓ หลัก (บัตรประชาชนพระ) และได้ทําการตรวจสอบประวัติของพุทธศาสนิกชน ผู้ที่จะทําการอุปสมบทไปยังสํานักงานตํารวจแห่งชาติโดยละเอียด รวมทั้งเจ้าอาวาสซึ่งทําหน้าที่พระอุปัชฌาย์ก็ได้ทําการตรวจสอบประวัติของผู้ที่จะทําการอุปสมบทด้วยเช่นกันว่ามีประวัติ เป็นอาชญากร หรือเคยได้รับโทษจําคุก หรือรอลงอาญาหรือไม่ อีกทั้งได้มีการกํากับดูแลไม่ให้เกิดการทุจริตขึ้นในสํานักงานพระพุทธศาสนาแห่งชาติ และขอรับข้อคิดเห็นของสมาชิกวุฒิสภาผู้ตั้งกระทู้ถามไปดําเนินการต่อไป
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-กรมทางหลวงดำเนินโครงการบูรณะทางหลวงหมายเลข 23 ตอน ยโสธร - อุบลราชธานี เปิดให้สัญจรแล้ว
วันพุธที่ 6 ธันวาคม 2560
กรมทางหลวงดําเนินโครงการบูรณะทางหลวงหมายเลข 23 ตอน ยโสธร - อุบลราชธานี เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการบูรณะทางหลวงหมายเลข 23 ตอน ยโสธร - อุบลราชธานี เพื่อเพิ่มศักยภาพสายทาง เชื่อมโยงโครงข่ายสู่ประเทศเพื่อนบ้าน
สนับสนุนการเดินทางเข้าสู่แหล่งท่องเที่ยว และกระจายความเจริญสู่ภูมิภาค รวมทั้งอํานวยความสะดวกในการเดินทางได้รวดเร็วมากยิ่งขึ้น ปัจจุบันการก่อสร้างแล้วเสร็จและเปิดให้สัญจรแล้ว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐาน และการให้บริการระบบคมนาคมขนส่ง เพื่อยกระดับคุณภาพชีวิตของประชาชน ซึ่งสอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง และการพัฒนาประสิทธิภาพโครงข่ายทางหลวงสายหลักทั่วประเทศ โดย ทล. ดําเนินการบูรณะโครงข่ายทางหลวงหมายเลข 23 ตอน ยโสธร - อุบลราชธานี ระหว่าง กม.183+050 ถึง กม.272+000 รวมระยะทางประมาณ 47.94 กิโลเมตร ในพื้นที่อําเภอเมือง อําเภอคําเขื่องแก้ว จังหวัดยโสธร อําเภอเมือง อําเภอเขื่องใน จังหวัดอุบลราชธานี ก่อสร้างทางแอสฟัลท์คอนกรีต มาตรฐานทางพิเศษ 4 ช่องจราจร ช่องจราจรกว้างข้างละ 3.5 เมตร ไหล่ทางกว้าง 2.5 เมตร พร้อมติดตั้งไฟฟ้าแสงสว่าง และอุปกรณ์อํานวยความปลอดภัย งบประมาณ 236,904,720 บาท ปัจจุบันโครงการก่อสร้างแล้วเสร็จและเปิดให้สัญจร เพื่อรองรับปริมาณการจราจรที่เพิ่มขึ้นอย่างต่อเนื่อง ช่วยอํานวยความสะดวกในการเดินทาง การขนส่งสินค้าทางการเกษตรและอุตสาหกรรม ส่งเสริมการท่องเที่ยวทั้งภายในประเทศและระหว่างประเทศ รวมทั้งพัฒนาคุณภาพการให้บริการของระบบทางหลวง และช่วยลดความสูญเสียชีวิตและทรัพย์สินจากอุบัติเหตุ สามารถสอบถามข้อมูลการเดินทางได้ที่ แขวงทางหลวงอุบลราชธานีที่ 1 โทร. 0 4524 3426 ต่อ 15 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.ทส. ลงพื้นที่เตรียมความพร้อมในพิธีเปิดโครงการประชารัฐร่วมใจ ปลูกต้นไม้ให้แผ่นดิน ปี พ.ศ.2561
วันพุธที่ 23 พฤษภาคม 2561
รมว.ทส. ลงพื้นที่เตรียมความพร้อมในพิธีเปิดโครงการประชารัฐร่วมใจ ปลูกต้นไม้ให้แผ่นดิน ปี พ.ศ.2561
รมว.ทส. ลงพื้นที่เตรียมความพร้อมในพิธีเปิดโครงการประชารัฐร่วมใจ ปลูกต้นไม้ให้แผ่นดิน ปี พ.ศ.2561
วันที่22พ.ค. 61พลเอกสุรศักดิ์กาญจนรัตน์รัฐมนตรีว่าการกระทรวงทรัพยากรธรรมชาติและสิ่งแวดล้อมลงพื้นที่เพื่อเตรียมความพร้อมในพิธีเปิดโครงการประชารัฐร่วมใจปลูกต้นไม้ให้แผ่นดินปีพ.ศ.2561 ที่จะจัดขึ้นในวันพุธที่ 23 พฤษภาคม 2561 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี ซึ่งมีผู้ว่าราชการจังหวัดราชบุรีและผู้แทนจากหน่วยงานที่เกี่ยวข้องให้การต้อนรับณศูนย์ศึกษาวิธีการฟื้นฟูที่ดินเสื่อมโทรมเขาชะงุ้มอันเนื่องมาจากพระราชดําริจังหวัดราชบุรี
รัฐบาลไทย-ข่าวทำเนียบรัฐบาล-ม.ล.ปนัดดาฯ กล่าวสุนทรพจน์ทางวิชาการในนามส่วนราชการไทย ต่อสมาชิกสภาเจ้าพนักงานบังคับคดีระหว่างประเทศ
วันพฤหัสบดีที่ 3 พฤษภาคม 2561
ม.ล.ปนัดดาฯ กล่าวสุนทรพจน์ทางวิชาการในนามส่วนราชการไทย ต่อสมาชิกสภาเจ้าพนักงานบังคับคดีระหว่างประเทศ
การประชุมคองเกรสนานาชาติของสภาเจ้าพนักงานบังคับคดีระหว่างประเทศ ครั้งที่ ๒๓
ในวันที่ ๓ พฤษภาคม ๒๕๖๑ เวลา ๐๙.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
กล่าวสุนทรพจน์ทางวิชาการในนามส่วนราชการไทยต่อผู้แทนองค์การระหว่างประเทศ
คณะทูตานุทูต ผู้แทนฝ่ายกงสุล สมาชิกสภาเจ้าพนักงานบังคับคดีระหว่างประเทศกว่า ๔๐ ประเทศ
และนักวิชาการ ประมาณ ๔๐๐ คน เรื่อง หลักประกันความยุติธรรมที่มั่นคงและยั่งยืน
(Guaranteeing a Secure and Sustainable Justice) ในการประชุมคองเกรสนานาชาติ
ของสภาเจ้าพนักงานบังคับคดีระหว่างประเทศ ครั้งที่ ๒๓ ซึ่งกระทรวงยุติธรรมและกรมบังคับคดี
ร่วมกับสภาเจ้าพนักงานบังคับคดีระหว่างประเทศ (UIHJ) เป็นเจ้าภาพจัดการประชุมฯ
ณ ห้อง World Ballroom ABC ชั้น ๒๓ โรงแรมเซ็นทาราแกรนด์และบางกอกคอนเวนชั่นเซ็นเตอร์
เซ็นทรัลเวิลด์ ถนนราชดําริ เขตปทุมวัน กรุงเทพฯ
รัฐบาลไทย-ข่าวทำเนียบรัฐบาล-นายกฯ ยืนยันไม่เคยช่วยเหลือใครหากทำผิดกฎหมาย ย้ำทุกอย่างต้องเป็นไปตามกระบวนการ เร่ง สตช. ตั้งคณะกรรมตรวจสอบ
วันอาทิตย์ที่ 26 กรกฎาคม 2563
นายกฯ ยืนยันไม่เคยช่วยเหลือใครหากทําผิดกฎหมาย ย้ําทุกอย่างต้องเป็นไปตามกระบวนการ เร่ง สตช. ตั้งคณะกรรมตรวจสอบ
นายกฯ ยืนยันไม่เคยช่วยเหลือใครหากทําผิดกฎหมาย ย้ําทุกอย่างต้องเป็นไปตามกระบวนการ เร่ง สตช. ตั้งคณะกรรมตรวจสอบ
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชานายกรัฐมนตรี ติดตามข่าวอย่างใกล้ชิด กรณีที่สํานักงานอัยการสูงสุดมีคําสั่งไม่ฟ้องคดีต่อนายวรยุทธ อยู่วิทยา ในทุกข้อกล่าวหา และสํานักงานตํารวจแห่งชาติไม่แย้งคําสั่งของอัยการ
ทั้งนี้ เมื่อท่านนายกรัฐมนตรีทราบจากข่าวแล้ว ด้วยความไม่สบายใจ และเห็นว่าควรต้องมีการตรวจสอบข้อเท็จจริงให้เกิดความชัดเจนเพื่อความเป็นธรรมต่อทุกฝ่ายที่เกี่ยวข้อง โดยท่านนายกรัฐมนตรีรู้สึกเข้าใจดีถึงความรู้สึกของประชาชน พร้อมกับสั่งการให้หน่วยงานที่เกี่ยวข้องตรวจสอบข้อเท็จจริงของคดีดังกล่าวตั้งแต่ต้นทาง กลางทาง ถึงขั้นตอนของอัยการว่าเป็นมาอย่างไร พร้อมทั้งรายงานโดยด่วน และยืนยันนายกรัฐมนตรีไม่เคยช่วยเหลือใคร ไม่เคยแทรกแซงการทํางานของหน่วยงานในกระบวนการยุติธรรม และไม่มีผลประโยชน์เกี่ยวข้อง
ทั้งนี้ นายกรัฐมนตรีย้ําว่าผู้ที่เกี่ยวข้องหลักตามกระบวนการยุติธรรมในกรณีนี้ คือ เจ้าหน้าที่ตํารวจเจ้าของคดี และพนักงานอัยการ โดยเฉพาะอัยการนั้นนายกรัฐมนตรีไม่ได้เป็นผู้แต่งตั้งและมีอํานาจพิจารณาคดีได้อย่างอิสระตามขอบเขตของกฎหมาย ดังนั้น นายกรัฐมนตรีไม่สั่งการใครในคดีนี้ และทุกอย่างต้องเป็นไปตามพยานหลักฐาน ข้อเท็จจริง และขั้นตอนของกระบวนการยุติธรรม หากใครทําผิดจะต้องถูกลงโทษทั้งสิ้น พร้อมทั้งเตือนขอให้อย่านําเรื่องนี้ไปบิดเบือนหรือเชื่อมโยงกับปัญหาอื่น ๆ จนเกิดความเข้าใจผิดและสับสน
นอกจากนี้ ขณะนี้ สตช. สนช.ในขณะนั้น กําลังเตรียมการตั้งคณะกรรมการพิจารณาดําเนินการเรื่องดังกล่าวโดยด่วน เพื่อให้สังคมปราศจากข้อสงสัยได้โดยเร็วที่สุด
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรมเป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดวชิรธรรมสาธิตวรวิหาร
วันศุกร์ที่ 29 พฤษภาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดวชิรธรรมสาธิตวรวิหาร
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดวชิรธรรมสาธิตวรวิหาร
วันที่ ๒๙ พฤษภาคม ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ พระพิพัฒนกิจวิธาน (บุญศักดิ์ สิริปุญโญ) เจ้าอาวาสวัดวชิรธรรมสาธิตวรวิหาร พร้อมทั้งเป็นประธาน "นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๗ ราย นอกจากนี้ ผู้ช่วยรัฐมนตรีประจํากระทรวงวัฒนธรรม ร่วมมอบอาหารพร้อมน้ําดื่ม เครื่องอุปโภค - บริโภค ใส่ตู้แบ่งปัน น้ําใจ สู้ภัยโควิด ๑๙ ซึ่งกระทรวงวัฒนธรรมร่วมกับสภาวัฒนธรรมกรุงเทพมหานคร จัดกิจกรรมขึ้นเพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19 โดยมี นายสมเกียรติ พันธรรม รองหัวหน้าผู้ตรวจราชการกระทรวงวัฒนธรรม นายประดิษฐ์ โปซิว ผู้ตรวจราชการกระทรวงวัฒนธรรม นางประนอม คลังทอง ผู้ตรวจราชการกระทรวงวัฒนธรรม ประธานสภาวัฒนธรรมเขตพระโขนง และภาคีเครือข่ายด้านวัฒนธรรม เข้าร่วม ณ วัดวชิรธรรมสาธิตวรวิหาร เขตพระโขนง กรุงเทพฯ
รัฐบาลไทย-ข่าวทำเนียบรัฐบาล-วันสงกรานต์ปีนี้ อยู่บ้านหยุดเชื้อ เพื่อชาติ
วันอาทิตย์ที่ 12 เมษายน 2563
วันสงกรานต์ปีนี้ อยู่บ้านหยุดเชื้อ เพื่อชาติ
วันสงกรานต์ปีนี้ อยู่บ้านหยุดเชื้อ เพื่อชาติ
วันสงกรานต์ปีนี้
รัฐบาลไทย-ข่าวทำเนียบรัฐบาล-MEA เดินหน้ามาตรการช่วยเหลือผู้ใช้ไฟฟ้าที่ได้รับผลกระทบ COVID-19 เพิ่มเติมตามนโยบายรัฐบาล [กระทรวงมหาดไทย]
วันพฤหัสบดีที่ 23 เมษายน 2563
MEA เดินหน้ามาตรการช่วยเหลือผู้ใช้ไฟฟ้าที่ได้รับผลกระทบ COVID-19 เพิ่มเติมตามนโยบายรัฐบาล [กระทรวงมหาดไทย]
MEA เดินหน้ามาตรการช่วยเหลือผู้ใช้ไฟฟ้าที่ได้รับผลกระทบ COVID-19 เพิ่มเติมตามนโยบายรัฐบาล
MEA เดินหน้ามาตรการช่วยเหลือผู้ใช้ไฟฟ้าที่ได้รับผลกระทบ COVID-19 เพิ่มเติมตามนโยบายรัฐบาล
ตามที่ คณะรัฐมนตรี (ครม.) มีมติรับทราบแนวทางการดําเนินการมาตรการช่วยเหลือผู้ใช้ไฟฟ้าที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) เพิ่มเติม ตามที่กระทรวงพลังงาน (พน.) เสนอเมื่อวันที่ 21 เมษายน 2563 นั้น การไฟฟ้านครหลวง หรือ MEA รัฐวิสาหกิจสังกัดกระทรวงมหาดไทย ซึ่งมีหน้าที่รับผิดชอบระบบจําหน่ายไฟฟ้าในพื้นที่กรุงเทพมหานคร นนทบุรี และสมุทรปราการ พร้อมตอบสนองนโยบายรัฐบาล โดยการดําเนินมาตรการดังกล่าวจะเป็นการช่วยเหลือและบรรเทาความเดือดร้อนให้กับผู้ใช้ไฟฟ้าประเภทบ้านอยู่อาศัย จํานวนประมาณ 22 ล้านราย เป็นวงเงินประมาณ 23,668 ล้านบาท (ไม่รวมภาษีมูลค่าเพิ่ม) มีรายละเอียด ดังนี้
1. สําหรับผู้ใช้ไฟฟ้าประเภทบ้านอยู่อาศัย ที่ใช้ไฟฟ้าไม่เกิน 150 หน่วยต่อเดือน (ประเภทที่ 1.1 หรือ 1.1.1) ให้ใช้ไฟฟ้าฟรี เป็นเวลา 3 เดือน ในรอบการใช้ไฟฟ้าเดือน มีนาคม ถึง พฤษภาคม 2563 หากใช้ไฟฟ้าเกิน 150 หน่วยภายใน 3 เดือนดังกล่าวจะไม่ถูกจัดอยู่ในประเภทที่ 1.2 หรือ 1.1.2
2. สําหรับผู้ใช้ไฟฟ้าประเภทบ้านอยู่อาศัย ที่ใช้ไฟฟ้าเกิน 150 หน่วยต่อเดือน (ประเภทที่ 1.2 – 1.3 หรือประเภทที่ 1.1.2-1.1.3) ให้จ่ายค่าไฟฟ้ารายเดือนสําหรับรอบการใช้ไฟฟ้าเดือน มีนาคม ถึงพฤษภาคม 2563 โดยใช้หน่วยการใช้ไฟฟ้าของเดือนกุมภาพันธ์ 2563 เป็นฐานในการอ้างอิง ดังนี้
2.1 หากการใช้ไฟฟ้ารายเดือนน้อยกว่าหน่วยการใช้ไฟฟ้าของเดือนกุมภาพันธ์ 2563 ให้จ่ายค่าไฟฟ้าตามหน่วยการใช้ไฟฟ้าจริงในเดือนนั้น ๆ
2.2 หากการใช้ไฟฟ้ารายเดือนมากกว่าหน่วยการใช้ไฟฟ้าของเดือนกุมภาพันธ์ 2563 แต่ไม่ถึง 800 หน่วย ให้จ่ายค่าไฟฟ้าเท่ากับหน่วยการใช้ไฟฟ้าของเดือนกุมภาพันธ์ 2563
2.3 หากการใช้ไฟฟ้ารายเดือนมากกว่าหน่วยการใช้ไฟฟ้าของเดือนกุมภาพันธ์ 2563 และมากกว่า 800 หน่วย แต่ไม่ถึง 3,000 หน่วย ให้จ่ายค่าไฟฟ้าเท่ากับหน่วยการใช้ไฟฟ้าของเดือนกุมภาพันธ์ 2563 บวกด้วยค่าไฟฟ้าสําหรับหน่วยที่มากกว่าหน่วยการใช้ไฟฟ้าของเดือนกุมภาพันธ์ 2563 ในอัตราร้อยละ 50 ของค่าไฟฟ้าจริง
2.4 หากการใช้ไฟฟ้ารายเดือนมากกว่าหน่วยการใช้ไฟฟ้าของเดือนกุมภาพันธ์ 2563 และมากกว่า 3,000 หน่วย ให้จ่ายค่าไฟฟ้าเท่ากับหน่วยการใช้ไฟฟ้าของเดือนกุมภาพันธ์ 2563 บวกด้วยค่าไฟฟ้าสําหรับหน่วยที่มากกว่าหน่วยการใช้ไฟฟ้าของเดือนกุมภาพันธ์ 2563 ในอัตราร้อยละ 70 ของค่าไฟฟ้าจริง
เพื่อการอํานวยความสะดวกให้กับประชาชน MEA จะคืนเงินด้วยวิธีการหักจากค่าไฟฟ้าของแต่ละเดือน โดยผู้ที่ชําระค่าไฟไปแล้ว จะมีการหักคืนให้ในบิลค่าไฟฟ้ารอบถัดไป นอกจากนี้ มาตรการช่วยเหลือค่าไฟฟ้าอื่น ๆ ที่ผ่านมา จะยังคงอยู่ เช่น การลดค่าไฟฟ้าร้อยละ 3 ก็จะถูกคํานวนหลังจากมีการลดจากมาตรการอื่น ๆ ทั้งหมดแล้ว รวมถึงมาตรการผ่อนผันการเก็บค่าไฟฟ้าอัตราขั้นต่ํา และขยายเวลาชําระค่าไฟฟ้า 6 เดือนกับกลุ่มผู้ใช้ไฟฟ้าประเภทต่างๆ โดยสามารถดูรายละเอียดมาตรการเดิมได้ที่ https://www.mea.or.th/content/detail/87/5317
หากมีข้อสงสัย สามารถสอบถามผ่านช่องทางโซเชียลมีเดียของ MEA ได้แก่ Facebook : การไฟฟ้านครหลวง MEA, Line@ : @meathailand, Twitter : @mea_news, หรือ MEA Call Center 1130 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงยุติธรรม จัดกิจกรรมบริจาคโลหิตภายใต้ชื่อ “โครงการบริจาคโลหิตเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก” (ครั้งที่ ๓)
วันศุกร์ที่ 24 มกราคม 2563
กระทรวงยุติธรรม จัดกิจกรรมบริจาคโลหิตภายใต้ชื่อ “โครงการบริจาคโลหิตเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก” (ครั้งที่ ๓)
กระทรวงยุติธรรม จัดกิจกรรมบริจาคโลหิตภายใต้ชื่อ “โครงการบริจาคโลหิตเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก” (ครั้งที่ ๓)
ในวันพฤหัสบดีที่ ๒๓ มกราคม ๒๕๖๓ เวลา ๑๐.๐๐ น.
ณ ลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ได้มอบหมายให้นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
เป็นประธานในพิธีเปิดกิจกรรมบริจาคโลหิต ภายใต้ชื่อ “โครงการบริจาคโลหิต
เพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษก”
เพื่อถวายเป็นพระราชกุศลแด่พระบาทสมเด็จพระเจ้าอยู่หัว
และเป็นการน้อมนําพระราชปณิธานของพระบาทสมเด็จพระเจ้าอยู่หัว
ในเรื่องของการทําความดี ด้วยหัวใจ โดยการบริจาคโลหิตเป็นการทําความดีรูปแบบหนึ่ง
แสดงให้เห็นถึงความเสียสละเพื่อส่วนรวม
และช่วยเหลือเพื่อนมนุษย์ อีกทั้งยังเป็นการรณรงค์และปลูกจิตสํานึกข้าราชการ
เจ้าหน้าที่ในสังกัดกระทรวงยุติธรรม
ในเรื่องของการบริจาคโลหิตด้วยความสมัครใจโดยไม่หวังผลตอบแทน
โดยมี พันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ ผู้กล่าวรายงาน
พร้อมด้วยคณะผู้บริหาร จิตอาสา ๙๐๔ ข้าราชการ และเจ้าหน้าที่ในสังกัดกระทรวงยุติธรรม เข้าร่วมฯ
สําหรับกิจกรรมดังกล่าว จัดขึ้นระหว่างเดือนกรกฎาคม ๒๕๖๒ ถึงเดือนเมษายน ๒๕๖๓ จํานวน ๔ ครั้ง ดังนี้
ครั้งที่ ๑ วันจันทร์ที่ ๒๒ กรกฎาคม ๒๕๖๒
ครั้งที่ ๒ วันจันทร์ที่ ๒๑ ตุลาคม ๒๕๖๒ ครั้งที่ ๓ วันพฤหัสบดีที่ ๒๓ มกราคม ๒๕๖๓
และ ครั้งที่ ๔ วันจันทร์ที่ ๒๐ เมษายน ๒๕๖๓
ณ บริเวณลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานการประชุมคณะกรรมการดำเนินโครงการตลาดคลองผดุงกรุงเกษม ครั้งที่ 1/2560
วันพฤหัสบดีที่ 19 มกราคม 2560
รอง ลธน.ม.เรณูฯ เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 1/2560
ที่ประชุมรับทราบผลการจัดงานตลาดนัดวิถีวิทย์ มีรายได้กระจายสู่ชุมชนกว่า 18 ล้านบาท พร้อมเชิญชวนประชาชนมา ชม ชิม ช้อป ได้ต่อเนื่องถึงวันที่ 29 ม.ค. 60
วันนี้ (19 มกราคม 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมืองเป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 1/2560
ที่ประชุมได้รับทราบการประเมินผลการจัดงาน ตลาดคลองผดุงกรุงเกษม ข้างทําเนียบรัฐบาลภายใต้แนวคิด “ตลาดนัดวิถีวิทย์ 2560”จัดโดยกระทรวงวิทยาศาสตร์และเทคโนโลยี ด้วยความร่วมมือของสํานักเลขาธิการนายกรัฐมนตรี ระหว่างวันที่ 9 - 29 มกราคม 2560 เวลา 10.00 - 19.00 น. โดยเปิดทุกวันไม่เว้นวันหยุดราชการหรือวันนักขัตฤกษ์ ทั้งนี้ ณ วันที่ 19 มกราคม 2560 มีรายได้กระจายสู่ชุมชนกว่า 18.2 ล้านบาท จึงขอเชิญชวนประชาชนมา ชม ชิม ช้อป สินค้าราคาย่อมเยาได้จนกระทั่งถึง วันที่ 29 มกราคม 2560
นอกจากนี้ ที่ประชุมได้พิจารณาและมีมติเห็นชอบมอบหมายให้กระทรวงสาธารณสุข จัดงานตลาดคลองผดุงกรุงเกษม ข้างทําเนียบรัฐบาล ภายใต้แนวคิด “เมืองสุขภาพดี วิถีไทย” โดยจัดขึ้นระหว่างวันที่ 6 – 26 กุมภาพันธ์ 2560 ซึ่งมีรายละเอียดโดยสรุป คือ
การส่งเสริมด้านการตลาด เช่น มีการจัดจําหน่ายเวชสําอาง อาหารเสริม ยา เครื่องดื่ม wellness package (สปาน้ําพุร้อน) สวนสมุนไพร และไม้หอมไทย
บริการทางการแพทย์และสาธารณสุขฟรีแก่ประชาชน เช่น บริการฉีดวัคซีนป้องกันไข้หวัด การดูสุขภาพดวงตา การวัดสายตาประกอบแว่น ตรวจสุขภาพผิว ชะลอวัย และการแพทย์แผนจีน
ภูมิปัญญาไทย มีการนํานวัตกรรมและภูมิปัญญาในท้องถิ่นมาจัดแสดงและจัดจําหน่าย เช่น หมอพื้นบ้านไทยเหยียบเหล็กแดง นวดขิดเส้น ตอกเส้น การนวดไทย พริกแกงไทยต้านมะเร็ง Package มารดาหลังคลอด ลด 30% และคอร์สเจ้าสาว ลด 30%
อาหาร Clean Food Good Taste โดย มีการจําหน่ายอาหารรสชาติเด็ดจาก 4 ภูมิภาค พร้อมมีตลาดริมคลองฯ ช่วงบ่าย 3 โมงเย็นของทุกวัน รวมถึงเมนูต้านมะเร็ง และไอศรีมกล้วย
อภัยภูเบศร์ มีบ้านเล่าเรื่องเมืองสมุนไพร พร้อมอาหาร และเครื่องดื่มสีสันจากสมุนไพรไทย เด็กรับประทานได้และผู้ใหญ่รับประทานดี
เวทีกลาง จะมีการแสดงและการสาธิตต่าง ๆ เช่น สาธิตสปา@โฮม สาธิตเครื่องหอมกระตุ้นรัก สาธิตเรื่องกล้วยสวยด้วยมือเรา บ้านนี้มีรักษ์ ขยับกายสบายชีวี ประโยชน์ ของ “งาดํา” กฤษณาสมุนไพรมูลค่าหมื่นล้านบาท เครื่องเทศไทยก้าวไกลสู่สากล
นอกจากนี้ในการจัดงานดังกล่าวในแต่ละสัปดาห์นั้น จะมีรูปแบบที่แตกต่างกันไป และน่าสนใจ ดังนี้
สัปดาห์ที่ 1 (6 - 12 ก.พ. 60) เรื่องข้าว ได้แก่ จะมีการจําหน่ายอาหารเสริมสุขภาพ เครื่องสําอาง เทคโนโลยี การตลาดและมาตรฐานสากล
สัปดาห์ที่ 2 (13 - 19 ก.พ. 60) สมุนไพรไทย ได้แก่ ยาไทย (ยาหอม ยาหม่อง ยาดม น้ํามันนวด ลูกประคบ) สมุนไพรสําหรับสัตว์ อาหารเสริม(เครื่องแกงไทย) และเครื่องดื่ม(ชาสมุนไพร)
สัปดาห์ที่ 3 (20 - 26 ก.พ. 60) นวัตกรรมสมุนไพรไทย ได้แก่ น้ํามันหอมระเหย เครื่องสําอาง และสปา เทคโนโลยีการผลิตสมุนไพรไทยและบรรจุภัณฑ์ กิจกรรมการประกวดอาหารและขนมที่ทําจากสมุนไพรไทย
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“18 รพ.สต.” อำเภอเถิน ร่วมมือพัฒนาระบบบริการ ให้ได้มาตรฐาน “รพ.สต. ติดดาว”
วันศุกร์ที่ 19 ตุลาคม 2561
“18 รพ.สต.” อําเภอเถิน ร่วมมือพัฒนาระบบบริการ ให้ได้มาตรฐาน “รพ.สต. ติดดาว”
โรงพยาบาลส่งเสริมสุขภาพตําบล อําเภอเถิน จังหวัดลําปาง จํานวน 18 แห่ง จับมือพัฒนาระบบบริการ    มุ่งสู่มาตรฐานเกณฑ์ “รพ.สต.ติดดาว” เพื่อเข้าถึงบริการทางการแพทย์ได้สะดวกรวดเร็วและลดความแออัด      จากโรงพยาบาลใหญ่ ด้วยแนวคิด “คนสําราญ งานสําเร็จ”
นางกอบกุล สาวงศ์ตุ้ย พยาบาลวิชาชีพชํานาญการโรงพยาบาลเถิน อําเภอเถิน จังหวัดลําปางนําเสนอผลงาน เรื่อง “ลงขันพัฒนา รพ.สต. อําเภอเถิน สู่การรับประเมิน รพ.สต.ติดดาว” ในงานประชุมวิชาการกระทรวงสาธารณสุขประจําปี 2561 โดยพื้นที่อําเภอเถิน จังหวัดลําปาง มีโรงพยาบาลส่งเสริมสุขภาพตําบล (รพ.สต.)มากถึง 18 แห่ง ซึ่งภายหลังจากการลงเยี่ยมเสริมพลังของทีมนายอําเภอและประชุมร่วมกับ รพ.สต. ทั้ง 18 แห่ง ได้ข้อสรุปว่าควรมีการร่วมมือกันปรับปรุงระบบการให้บริการตามเกณฑ์มาตรฐาน รพ.สต.ติดดาวทุกแห่ง ได้แก่ การพัฒนางานป้องกันการติดเชื้อ ยาและเวชภัณฑ์ มาตรฐานการตรวจทางห้องปฏิบัติการ พัฒนาคุณภาพบริการ เช่น การประกันคุณภาพ ณ จุดบริการที่สําคัญ และพัฒนาสิ่งแวดล้อมภายในสถานบริการให้สวยงาม ทั้งนี้ เพื่อให้ประชาชนเกิดความมั่นใจในการใช้บริการและยอมรับในคุณภาพของ รพ.สต. ทุกแห่งในอําเภอเถิน
นางกอบกุลกล่าวต่อว่า การดําเนินการร่วมมือพัฒนาครั้งนี้ เจ้าหน้าที่มีการพูดคุยแลกเปลี่ยนความคิดเห็นร่วมมือร่วมใจช่วยเหลือซึ่งกันและกันได้รับความสุขจากการทํางาน ลดความเครียดเกิดเป็นภาคีเครือข่ายการทํางานและทําให้ผู้ปฏิบัติงานมีความมั่นใจ พร้อมรับการประเมินเป็น รพ.สต.ติดดาว สามารถดูแลผู้รับบริการได้อย่างต่อเนื่องด้านผู้รับบริการมีความมั่นใจและพึงพอใจในการบริการของสถานพยาบาลที่มีมาตรฐานใกล้บ้านลดความแออัดจากโรงพยาบาลขนาดใหญ่และลดจํานวนการเสียชีวิตได้ซึ่งภายหลังการดําเนินงานพบว่า รพ.สต.ทุกแห่งสามารถพัฒนางานได้รวดเร็วได้รับการประเมินตนเองผ่านเกณฑ์ระดับอําเภอ และมีจํานวน 4 แห่ง ได้รับคัดเลือกให้เป็น รพ.สต.ติดดาว ได้แก่ รพ.สต.ดอนแก้ว รพ.สต.ห้วยแก้ว รพ.สต.ปางอ้า และ รพ.สต.วังหินโดย รพ.สต.อื่นๆที่ไม่ได้รับคัดเลือกยังคงมีการพัฒนาอย่างต่อเนื่องเพื่อเตรียมพร้อมรับการประเมิน รพ.สต.ติดดาว
การร่วมมือกันปรับปรุง รพ.สต. 18 แห่ง ได้ดําเนินการตามแนวคิด“คนสําราญ งานสําเร็จ”โดยระดมเจ้าหน้าที่จาก 18 รพ.สต. ทั่วอําเภอเถิน ลงปฏิบัติงานร่วมกันทีละแห่ง มีขั้นตอนคือ 1.จัดตารางการทํางานเพื่อกําหนดวัน เวลาและสถานที่ที่จะลงไปพัฒนา รวมทั้งสิ้น 18 ครั้ง ครั้งละ 1 แห่ง 2.เตรียมอุปกรณ์ปฏิบัติงานและแบ่งบทบาทหน้าที่ตามความถนัด 3.ประชุมทีมหน้างานพร้อมลงพื้นที่ปฏิบัติงาน เช่น ปรับปรุงระบบให้บริการ ปรับตําแหน่งการวางอุปกรณ์ ได้แก่ รถทําแผล อุปกรณ์เครื่องมือแพทย์ อุปกรณ์สํานักงาน ทําความสะอาดห้องเตรียมอุปกรณ์ทําให้ปราศจากเชื้อและได้มาตรฐาน ปรับปรุงสิ่งแวดล้อมและภูมิทัศน์ให้สวยงาม เป็นต้น
******************* 19 ตุลาคม 2561
รัฐบาลไทย-ข่าวทำเนียบรัฐบาล-สงกรานต์ปลอดโควิด เซฟชีวิตผู้สูงอายุ
วันจันทร์ที่ 13 เมษายน 2563
สงกรานต์ปลอดโควิด เซฟชีวิตผู้สูงอายุ
ร่วมกันลดและปรับกิจกรรมที่เสี่ยงต่อการติดโควิด-19
-วีดีโอคอล / ทํากิจกรรมออนไลน์
-สรงน้ําพระพุทธรูปที่บ้าน
-ทําบุญออนไลน์
-สั่งปิ่นโตเดลิเวอรี่
รัฐบาลไทย-ข่าวทำเนียบรัฐบาล-รองโฆษกรัฐบาลระบุ กรมเจ้าท่ารายงาน เรือเวสเตอร์ดามล่องเข้ากัมพูชาแล้ว สรุปยอดคนไทยในเรือ 21 คน
วันพฤหัสบดีที่ 13 กุมภาพันธ์ 2563
รองโฆษกรัฐบาลระบุ กรมเจ้าท่ารายงาน เรือเวสเตอร์ดามล่องเข้ากัมพูชาแล้ว สรุปยอดคนไทยในเรือ 21 คน
รองโฆษกรัฐบาลระบุ กรมเจ้าท่ารายงาน เรือเวสเตอร์ดามล่องเข้ากัมพูชาแล้ว สรุปยอดคนไทยในเรือ 21 คน
วันที่ 13 ก.พ.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สําหรับการติดตามเรือโดยสารเวสเตอร์ดาม ซึ่งเดินทางไปยังประเทศกัมพูชานั้น กรมเจ้าท่า กระทรวงคมนาคม ได้รายงานขั้นตอนในประเทศกัมพูชา มีดังนี้ 1. ให้เรือทิ้งสมอรอจนครบระยะเวลาเฝ้าระวัง 14 วัน นับตั้งแต่วันที่ 1 ก.พ. 2563 2.จัดทีมแพทย์ไปตรวจสุขภาพผู้โดยสารและลูกเรือก่อนจะพิจารณาอนุญาตให้ลงจากเรือ 3. จัดให้สายการบินรับมารับผู้โดยสารเดินทางไปยังสนามบินโดยตรงและยกเว้นวีซ่าทุกคน 4. เมื่อผู้โดยสารขึ้นหมด เรือจะทําความสะอาด ก่อนออกเดินทางไปเมืองท่าต่อไปในวันที่ 17 ก.พ. 2563
“ส่วนยอดผู้โดยสารภายในเรือมีจํานวน 1,455 คน และลูกเรืออีก 802 คน รวมทั้งหมด 2,257 คน โดยพบว่าบนเรือมีคนไทยเป็นผู้โดยสาร 2 คน โดยเป็นหญิง 2 คน ขณะที่ลูกเรือคนไทยมีทั้งหมด 19 คน เป็นชาย 13 คน หญิง 6 คน รวมคนไทยบนเรือ 21 คน ที่ผ่านมาเรือโดยสารเวสเตอร์ดามออกเดินทางจากเกาะฮ่องกงเมื่อวันที่ 1 ก.พ. 2563 โดยไปแวะเมืองเกาชุง ประเทศไต้หวัน ก่อนเดินทางออกจากไต้หวัน วันที่ 4 ก.พ. 2563 ซึ่งขณะนี้เรือเวสเตอร์ดามได้เทียบท่าที่กัมพูชาแล้วเมื่อเวลา 07.00 น.” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รมว.วท..ให้การต้อนรับ เอกอัครราชทูตแคนาดาประจำประเทศไทย ในโอกาสเข้าเยี่ยมคารวะ พร้อมหารือความร่วมมือด้าน วทน.
วันอังคารที่ 21 กุมภาพันธ์ 2560
รมว.วท..ให้การต้อนรับ เอกอัครราชทูตแคนาดาประจําประเทศไทย ในโอกาสเข้าเยี่ยมคารวะ พร้อมหารือความร่วมมือด้าน วทน.
รมว.วท..ให้การต้อนรับ เอกอัครราชทูตแคนาดาประจําประเทศไทย ในโอกาสเข้าเยี่ยมคารวะ พร้อมหารือความร่วมมือด้าน วทน.
ทั้งนี้ สําหรับสถานภาพความร่วมมือด้าน วทน. ระหว่าง ไทย - แคนาดา มีความร่วมมือของหน่วยงาน วท. ดังนี้ 1 สํานักงานปรมาณูเพื่อสันติ (ปส.) กับ Canadian Nuclear safety Commission (CNCS) สาขาความร่วมมือ Administrative arrangements for the import and Export of Radioactive Sources 2. องค์การพิพิธภัณฑ์วิทยาศาสตร์แห่งชาติ (อพ.) กับ The Canadian Museum of Nature/Insectarium de Montreal สาขาความร่วมมือฺ Biodiversity 3.สถาบันวิจัยแสงซินโครตรอน (องค์การมหาชน) (สซ.) กับ Canadian Light Source Inc. สาขาความร่วมมือ Synchrotron Research
โครงการในปี 2560 สถาบันวิจัยวิทยาศาสตร์และเทคโนโลยีแห่งประเทศไทย (วว.) ร่วมกับ National Research Council ในประเด็นลงนามความร่วมมือเกี่ยวกับการพัฒนา Certified Reference Material – CRM สําหรับอ้างอิงการปนเปื้อนของผลิตภัณฑ์อาหาร (อาหารทะเล) ซึ่งประเทศแคนาดามีการลงทุนในการวิจัยและพัฒนา ร้อยละ 2.4 ของ GDP (2015) สาขาที่มีความโดดเด่น คือ การแพทย์/สาธารณสุข เทคโนโลยีชีวภาพ ICT และแคนาดายังเป็นประเทศที่มีความก้าวหน้าด้านเทคโนโลยีอวกาศ โดยมี Canada Space Agency เป็นหน่วยงานกลาง เชื่อมโยงบริษัทที่ดําเนินธุรกิจด้านดิจการอวกาศกว่า 200 บริษัท โดยมีดาวเทียมสํารวจที่มีชื่อเสียง เช่น RADARSAT ซึ่งเป็นดาวเทียมสํารวจด้วยเรดาห์ ที่ได้ชื่อว่ามึคุณภาพดีที่สุด และยังเป็น 1 ใน 8 ประเทศ ที่เคยอยู่ใน Short list ประเทศที่ไทย โดย สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) จะให้พัฒนาดาวเทียมไทยโชต ให้กับประเทศไทย นากจากนั้น แคนาดา ยังมีสถาบันที่มีชื่อเสียงที่สุดในโลกในด้านกฏหมายอากาสและอวกาศ อาทิ Mcgill University ซึ่งเป็นนิติศาสตร์สาขาที่ประเทศไทยยังขาดแคลน
ข่าวโดย : นางสาวชลธิชา แสงเทียนสุวรรณ
ถ่ายภาพ : นายธนฉัตร มาลาเจริญ                                                    กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313